Sæle tilhører den konservative fløyen av KrF og har i tråd med dette markert seg med restriktivt syn på tradisjonelle merkesaker som motstand mot abort, assistert befruktning, alkoholliberalisering og felles ekteskapslov mellom likekjønnede. Hun regner seg som kristenkonservativ og som en «Israel-venn» og har deltatt i flere støttemarkeringer for Israel. Hun har også tatt til orde for å flytte den norske ambassaden i Israel til Jerusalem.